ครม.เห็นชอบคงภาษีมูลค่าเพิ่มที่7%ออกไปอีก1ปี
ที่ประชุมครม.เห็นชอบขยายเวลาลดอัตราภาษีมูลค่าเพิ่มเหลือ7%ออกไปอีก 1 ปี สิ้นสุด 30 ก.ย.62
3 ก.ค. 2561

ที่ประชุมครม.เห็นชอบขยายเวลาลดอัตราภาษีมูลค่าเพิ่มเหลือ7%ออกไปอีก 1 ปี สิ้นสุด 30 ก.ย.62
เมื่อวันที่ 3 ก.ค.นายณัฐพร จาตุศรีพิทักษ์ ที่ปรึกษารัฐมนตรีประจำสำนักนายกรัฐมนตรี เปิดเผยว่า ที่ประชุมคณะรัฐมนตรี (ครม.) มีมติเห็นชอบตามที่กระทรวงการคลังเสนอ โดยให้ขยายเวลาการลดอัตราภาษีมูลค่าเพิ่ม (VAT) เหลือ 7% ออกไปอีก 1 ปี จากที่จะสิ้นสุดในวันที่ 30 ก.ย.61 โดยเริ่มตั้งแต่ 1 ต.ค.61 - 30 ก.ย.62
"เนื่องจากคาดว่าแนวโน้มเศรษฐกิจปี 61 จะดีขึ้นต่อเนื่องจากปี 60 ส่งผลต่ออุปสงค์ การบริโภค การลงทุน ดังนั้นจึงเห็นควรให้ขยายเวลาใช้ VAT 7% ออกไปอีก 1 ปี" นายณัฐพร กล่าว
นายณัฐพรกล่าวว่า กระทรวงการคลังได้คาดการณ์ด้วยว่า การลดอัตราภาษี VAT ดังกล่าวต่อไปอีก 1 ปี จะทำให้ภาครัฐสูญเสียรายได้ 258,500 ล้านบาท